ການປະທະກັນ ໃນສະທາລະນະລັດ ອາຟຣິກາກາງ ເຮັດໃຫ້ຄົນຕາຍ 16 ຄົນ
ຄ້າຍຂອງກອງກຳລັງ ຮັກສາສັນຕິພາບ ອົງການສະຫະປະຊາຊາດ​ແຫ່ງໜຶ່ງ ໄດ້ຕົກເປັນເປົ້າ ກ່ອນທີ່ທະຫານ​ສະຫະ​ປະຊາ​ຊາດ ຂັບໄລ່ພວກມືປືນ ​ໃຫ້​ຖອຍໄປ.
ການຕໍ່ສູ້ກັນ ລະຫວ່າງກຸ່ມທະຫານບ້ານທີ່ເປັນປໍລະປັກກັນໃນສາທາ ລະນະລັດ ອາຟຣິ ກາກາງ ໄດ້ເຮັດໃຫ້ປະຊາຊົນເສຍຊີວິດ 16 ຄົນ ແລະ ພົນລະເຮືອນຫຼາຍພັນຄົນຖືກບັງ ຄັບໃຫ້ຫລົບໜີອອກຈາກບ້ານເຮືອນຂອງພວກເຂົາເຈົ້າ ອີງຕາມຄຳຖະແຫຼງຂອງກອງ ກຳລັງຮັກສາສັນຕິພາບ ອົງການສະຫະປະຊາຊາດ ໃນວັນພຸດວານນີ້ ການປະທະກັນຄັ້ງຫຼ້າສຸດ ລະຫວ່າງສອງອະດີດ ຄູ່ຂັດແຍ້ງຂອງກຸ່ມກະບົດ Seleka ຄືແນວໂຮມປະຊາຊົນເພື່ອການຟື້ນຟູໃໝ່ ສາທາລະ ນະລັດ ອາຟຣິີກາກາງ ແລະ ສະຫະ ພັນເພື່ອສັນຕິພາບໃນ ອາຟຣິກາກາງ ໄດ້ລະເບີດຂຶ້ນໃນເມືອງ Bria ເມື່ອວັນຈັນທີ່ຜ່ານ ມາ ຄ້າຍຂອງກອງກຳລັງຮັກສາສັນຕິພາບ ອົງການສະຫະປະຊາຊາດແຫ່ງໜຶ່ງ ໄດ້ຕົກເປັນ ເປົ້າໝາຍ ກ່ອນທີ່ທະຫານສະຫະປະຊາຊາດ ຂັບໄລ່ພວກມືປືນໃຫ້ຖອຍໄປ ກຳລັງຮັກ ສາສັນຕິພາບ ໄດ້ອອກລາດຕະເວນໃນເມືອງ Bria ປະມານ 600 ກິໂລແມັດ ທາງພາກ ຕາເວັນອອກສຽງ ເໜືອຂອງນະຄອນຫຼວງ Bangui, ແລະ ໄດ້ເສີມກຳລັງທີ່ຈະປົກປ້ອງ ປະຊາຊົນໃນຂົງເຂດດັ່ງກ່າວ ໂຄສົກອົງການສະຫະປະຊາຊາດ ເຕືອນວ່າ ຄວາມຮຸນແຮງຕໍ່ພົນລະເຮືອນແມ່ນເລື່ອງທີ່ ສຳຄັນຍິ່ງເຊິ່ງອາດຈະຖືກສືບສວນສອບສວນໂດຍ ສານຍຸຕິທຳສາກົນ ສາທາລະນະລັດ ອາຟຣິກາກາງ ແມ່ນປະເທດໜຶ່ງທີ່ທຸກຍາກທີ່ສຸດໃນໂລກ ລັດຖະບານ ກາງທີ່ອ່ອນແອບໍ່ສາມາດທີ່ຈະຂະຫຍາຍການຄວບຄຸມໄປທົ່ວປະເທດ, ບ່ອນທີ່ກຸ່ມຕິດອາ ວຸດຫຼາຍກວ່າສິບກຸ່ມ ໄດ້ເຄື່ອນໄຫວໄປມາ ສົງຄາມກາງເມືອງໄດ້ເກີດຂຶ້ນໃນປີ 2013 ເມື່ອກຸ່ມກະບົດ Seleka ທີ່ສ່ວນໃຫຍ່ເປັນ ຊາວ ມຸສລິມ ນັ້ນໄດ້ໂຄ່ນລົ້ມ ປະທານາທິບໍດີຊາວ ຄຣິສຕຽນ ທ່ານ Francois Bozize ກຸ່ມທະຫານບ້ານ ທີ່ນັບຖືສາສະໜາ ຄຣິສຕຽນ ໄດ້ແນເປົ້າໃນການກໍ່ຄວາມຮຸນແຮງໃສ່ ຊາວມຸສລິມ ຜູ້ທີ່ໄດ້ຈັບປືນ ລຸກຂຶ້ນປ້ອງກັນຕົນເອງ ທັງສອງຝ່າຍຕ່າງກໍຖືກກ່າວຫາວ່າ ເປັນຜູ້ກໍ່ຄວາມໂຫດຮ້າຍທີ່ໜ້າຢ້ານກົວ